বাংলাদেশের সাংবিধানিক গণভোট, ২০২৬

বাংলাদেশে সাংবিধানিক গণভোট ২০২৬ সালের ১২ ফেব্রুয়ারি অনুষ্ঠিত হয়েছে। ভোটাদেরকে জুলাই সনদ ও সংশ্লিষ্ট সংবিধান সংস্কার সম্পর্কে জিজ্ঞাস করা হয়েছিল। এই মর্মে "জুলাই জাতীয় সনদ (সংবিধান সংস্কার) বাস্তবায়ন আদেশ, ২০২৫" অনুমোদন করা হয়। গণভোটে শতকরা ৬৮.৫৯% ভোট পেয়ে "হ্যাঁ" জয়যুক্ত হয়েছে। সংসদীয় ২৯৯টি আসনের মধ্যে ২৮৮টি আসনে হ্যাঁ ভোট জয়ী হয়েছে। তবে ১১টি আসনে জয়ী হয়েছে না ভোট।

 পটভূমি 

২০২৪ সালের ছাত্র-জনতার গণঅভ্যুত্থানের মাধ্যমে দীর্ঘদিনের কর্তৃত্ববাদী শাসনব্যবস্থার অবসান ঘটে এবং প্রধানমন্ত্রী শেখ হাসিনার নেতৃত্বাধীন সরকারের পতন হয়। এর পরপরই নোবেলজয়ী অর্থনীতিবিদ ড. মুহাম্মদ ইউনূসের নেতৃত্বে একটি অন্তর্বর্তীকালীন সরকার দায়িত্ব গ্রহণ করে, যার মূল লক্ষ্য ছিল একটি গণতান্ত্রিক, স্বচ্ছ ও অংশগ্রহণমূলক রাষ্ট্র কাঠামো পুনর্গঠন করা।

এই প্রেক্ষাপটে, ২০২৫ সালের জুলাই মাসে জুলাই জাতীয় সনদ প্রণয়ন করা হয়, যা বাংলাদেশের সংবিধান পুনর্গঠনের জন্য একটি জাতীয় রূপরেখা হিসেবে বিবেচিত। সনদে প্রস্তাবিত হয়েছিল:

 সংসদ, বিচার বিভাগ ও নির্বাহী বিভাগের ক্ষমতার ভারসাম্য পুনর্নির্মাণ, 
 নাগরিক অধিকার ও মতপ্রকাশের স্বাধীনতা নিশ্চিত করা, এবং 
 প্রশাসনিক বিকেন্দ্রীকরণের মাধ্যমে জনগণের অংশগ্রহণ বৃদ্ধি করা।

এই সনদের বৈধতা ও জনগণের অনুমোদন নিশ্চিত করার লক্ষ্যে ২০২৬ সালে একটি জাতীয় গণভোটের সিদ্ধান্ত নেয় অন্তর্বর্তীকালীন সরকার। গণভোটের মাধ্যমে নাগরিকরা প্রত্যক্ষভাবে তাদের মতামত প্রদান করবে যে, জুলাই জাতীয় সনদের ভিত্তিতে নতুন সংবিধান বাস্তবায়িত হবে কি না।

 প্রশ্ন 
গণভোটের প্রশ্নটিতে সংস্কার কমিশনগুলোর প্রস্তাবিত বিভিন্ন সংস্কারের রূপরেখা তুলে ধরা হয়েছে। গণভোটের ব্যালট পেপারটি নিম্নরূপ:

 প্রস্তাবিত সংস্কার 

 প্রচারণা 
 সরকার 
অন্তর্বর্তীকালীন সরকার গণভোটে "হ্যাঁ"-এর পক্ষে প্রচারণা চালিয়েছে। প্রধান উপদেষ্টা মুহাম্মদ ইউনূস গণভোটে "হ্যাঁ"-তে সিল দিতে আহবান জানিয়েছেন। বাংলাদেশ ব্যাংকের পক্ষ থেকে বাণিজ্যিক ব্যাংক গুলোকে হ্যাঁ এর পক্ষে প্রচারণা চালাতে নির্দেশ দেওয়া হয়। গণভোটের বিষয়ে প্রচারণার লক্ষ্যে দেশজুড়ে ১০টি "ভোটের গাড়ি" যাত্রা শুরু করে।

 রাজনৈতিক দল 
বাংলাদেশ জামায়াতে ইসলামী ও ১১ দলীয় নির্বাচনী ঐক্য গণভোটে হ্যাঁ এর পক্ষে অবস্থান নিয়েছে। বিএনপির মহাসচিব মির্জা ফখরুল ইসলাম আলমগীর হ্যাঁ এর দলীয় অবস্থান নিশ্চিত করেছেন। ৩০ জানুয়ারী বিএনপির চেয়ারম্যান তারেক রহমানও হ্যা ভোট দেওয়ার জন্য আহবান জানান। এছাড়া জাতীয় পার্টির মহাসচিব জি এম কাদের গণভোটে "না" দিতে আহবান জানিয়েছেন।

 জরিপ 
+ভোটের হারের পূর্বাভাসজরিপসংস্থামাঠপর্যায়ে জরিপেরতারিখপ্রকাশেরতারিখনমুনারআকার হ্যাঁ নাসিদ্ধান্তহীন"জানি না"ব্যবধান (পিপি)আইআইএলডি২১ জানুয়ারি — ৫ ফেব্রুয়ারি ২০২৬৯ ফেব্রুয়ারি ২০২৬৬৩,৬১৫৮৯.৬%৯.১%১.৩%৮০.৫ইএএসডি১৮ – ৩১ জানুয়ারি ২০২৬৯ ফেব্রুয়ারি ২০২৬৪১,৫০০৪৭.৮%২৬.৮%১১.১%১০.৯%২১ইনোভিশন কনসাল্টিং১৬ — ২৭ জানু ২০২৬৩০ জানু ২০২৬৫,১৪৭৫৯.৫%৬.৮%১১.৭%২২%৫২.৭

 ফলাফল 
উৎস: গেজেট

আরও দেখুন
 বাংলাদেশের সাংবিধানিক গণভোট, ১৯৯১
 ত্রয়োদশ জাতীয় সংসদ নির্বাচন, ২০২৬
 বাংলাদেশে নির্বাচন
 জুলাই সনদ বাস্তবায়ন আদেশ

তথ্যসূত্র

 বহিঃসংযোগ 



বিষয়শ্রেণী:বাংলাদেশে গণভোট
বিষয়শ্রেণী:২০২৬-এ বাংলাদেশ